Julie Bieltvedt

Julie Maren Bieltvedt (født 10. januar 1863 i Kråkstad, død 12. januar 1947) var en norsk lærerinne, og en pioner når det gjaldt kvinnerepresentasjon i skolevesenet.

Hun kom til Aker i 1895 og ble lærer ved Bernhus skole på Bekkelaget. Lærerne hadde ifølge skoleloven en representant i skolestyret, og inntil 1906 hadde det alltid vært en mann. Dette året ble imidlertid Bieltvedt valgt.

I det mannssterke skolestyret reagerte man raskt, og vedtok at det også skulle velges en mannlig representant - da lærerne ikke kunne bli representert av en lærerinne. 

Lærerinnen Bieltvedt satt imidlertid også i styret for Norges Lærerlag. Der fulgte hun opp saken, - ved å få lærerlaget til å be Stortinget vedta at både lærere og lærerinner skulle ha hver sin representant i større kommuner. Slik ble også resultatet, med større kvinnerepresentasjon i skolestyrene.

Biltvedt satt flere år i skolestyret, og var i lang tid formann i lærerinneforeningen. Hun tok avskjed i 1928.

Referanser

Kilder 
 Side 268-269, Aker 1837-1934, Aker kommune, Oslo 1940

Norske pedagoger
Norske fagforeningspersoner